text: [{"text_idx": "#000000", "text": "Commentary on the beautiful city of Fuglafjordur in the Faroe islands, including photos and news"}, {"text_idx": "#000005", "text": "Leila Solmunde var forkvinna i\u0301 Giktafelagnum og si\u0301\u00f0ani forkvinna i\u0301 MBF si\u0301\u00f0ani 2004. Ongar sers\u00f8mdir -men eins tilbo\u00f0 fyri sama pri\u0301s, var bo\u00f0skapur hennara."}, {"text_idx": "#000006", "text": "Hesin var h\u00f8vu\u00f0sbo\u00f0skapurin hja\u0301 Leilu Solmunde. Eldsa\u0301lin, sum av \u00f8llum alvi stri\u0301ddist fyri at b\u00f8ta um vi\u00f0urskiftini hja\u0301 fo\u0301lki, sum bera brek. A\u0301tta a\u0301r untist henni sum forkvinna i\u0301 MBF til hon 10 mars i\u0301 a\u0301r ma\u0301tti lu\u0301ta fyri sju\u0301ku"}, {"text_idx": "#000008", "text": "Ta\u00f0 var grei\u00f0i bo\u00f0skapurin hja\u0301 Leilu a\u0301 ra\u0301\u00f0stevnu, sum MBF a\u0301 heysti 2009 skipa\u00f0i fyri i\u0301 sambandi vi\u00f0 ST-sa\u0301ttma\u0301lan um vernd og r\u00e6ttindi teirra breka\u00f0u, sum ta\u0301 var\u00f0 settur i\u0301 gildi i\u0301 F\u00f8royum. Ta\u00f0 var eisini ju\u0301st hetta yvirskipa\u00f0a sjo\u0301narmi\u00f0 sum hon hev\u00f0i sett s\u00e6r og virka\u00f0i fyri. Av sto\u0301rum ty\u0301dningi fyri at r\u00f8kka hesum sjo\u0301narmi\u00f0i var hesin sami ST-sa\u0301ttma\u0301li, sum lat bi\u0301\u00f0a eftir s\u00e6r i\u0301 mong a\u0301r, og sum ST umsi\u0301\u00f0ur samtykti beint fyri jo\u0301l i\u0301 2006, og sum l\u00f8gtingi\u00f0 sti\u0301vliga tvey a\u0301r seinri samtykti at seta i\u0301 gildi her i\u0301 F\u00f8royum. Leila fr\u00f8ddist almiki\u00f0 um hetta sto\u0301ra frambroti\u00f0, solei\u00f0is at fo\u0301lk vi\u00f0 breki ta\u0301 gj\u00f8rdist ein fullgildugur partur av F\u00f8roya fo\u0301lki, sum Leila to\u0301k til."}, {"text_idx": "#000009", "text": "Men undan hesum degi la\u0301 eitt dru\u0301gt og mi\u00f0vi\u0301st arbei\u00f0i a\u0301 mongum \u00f8kjum. Leila var ikki meira enn komin i\u0301 formanssessin til hon, saman vi\u00f0 nevnd felagsins, gj\u00f8rdi av, at MBF skuldi hava si\u0301tt egna bla\u00f0 til tess at vi\u0301sa a\u0301 t\u00f8rv og \u00e6tlanir, og gera sjo\u0301narmi\u00f0 teirra sjo\u0301nlig, og solei\u00f0is r\u00f8kka teimum, sum taka avger\u00f0ir. Men ikki minst at r\u00f8kka vanliga f\u00f8royinginum, solei\u00f0is at ein hugbur\u00f0abroyting kundi fara fram millum fo\u0301lk mo\u0301tvegis teimum, sum bera brek. Fyrsta bla\u00f0i\u00f0 kom u\u0301t 3. desember i\u0301 2004, a\u0301 sja\u0301lvum alheimsdegi teirra breka\u00f0u, og er si\u0301\u00f0ani, uttan i\u0301hald, komi\u00f0 u\u0301t tv\u00e6r fer\u00f0ir um a\u0301ri\u00f0."}, {"text_idx": "#000011", "text": "u\u0301t bo\u0301kling, har vi\u0301st var a\u0301 ymiskar tv\u00f8rleikar, og ikki minst hvat i\u00f0 kundi gerast fyri at b\u00f8ta um. Ju\u0301st hesin bo\u0301klingur hevur si\u0301\u00f0ani veri\u00f0 eitt gott ambo\u00f0 hja\u0301 myndugleikunum, sum hava tiki\u00f0 mong av hugskotunum hja\u0301 Leilu til si\u0301n."}, {"text_idx": "#000013", "text": "Ta\u00f0 er so o\u0301metaliga no\u0301gv sum kundi veri\u00f0 sagt um virksemi\u00f0 hja\u0301 Leilu og hennara royndir at b\u00f8ta um vi\u00f0urskifti hja\u0301 fo\u0301lki sum bera brek. Taka vit okkurt afturat u\u0301r ru\u0301gvuni, kunnu nevnast hennara sjo\u0301narmi\u00f0 um ungdo\u0301msu\u0301tbu\u0301gvingar, har hon vi\u0301sti a\u0301 a\u0301setingarnar i\u0301 ST-sa\u0301ttma\u0301lanum sum skulu tryggja, at fo\u0301lk, i\u00f0 bera brek, fa\u0301a m\u00f8guleika til h\u00e6gri lestur a\u0301 j\u00f8vnum f\u00f8ti vi\u00f0 onnur."}, {"text_idx": "#000015", "text": "Leila hevur lagt no\u0301gv eftir s\u00e6r til frama fyri tey fo\u0301lk, sum eru ringast fyri i\u0301 samfelagnum. Hetta a\u0301 si\u0301n sermerkta ha\u0301tt. Hon setti ikki seg sja\u0301lva i\u0301 fokus og kundi tykjast li\u0301tilla\u0301tin. Vi\u00f0 si\u0301ni r\u00e6ttvi\u0301siskenslu sum barlast, hev\u00f0i hon si\u0301nar hugsjo\u0301nir, sum hon alti\u0301\u00f0 si\u00f0aliga, jaliga og v\u00e6l undirbygdar bar fram. Leila var\u00f0 hoyrd og vird av h\u00f8gum sum av la\u0301gum."}, {"text_idx": "#000016", "text": "I\u0301 dag eru or\u00f0 fa\u0301t\u00f8k og to\u0301mru\u0301mi sto\u0301rt. St\u00f8rstur er saknurin hja\u0301 Mouritsi og tykkum \u00f8llum n\u00e6rmastu. Vit i\u0301 MBF hava mist ein go\u0301\u00f0an starvsfelaga og vin, sum vit virdu h\u00f8gt og h\u00f8vdu sto\u0301rt a\u0301lit a\u0301, og okkara ynski skal vera, at MBF framvegis fer at virka i\u0301 ti\u0301 anda, sum var serey\u00f0kenni fyri Leilu."}, {"text_idx": "#000017", "text": "Mi\u00f0na\u0301mssku\u0301larnir a\u0301 Kambsdali u\u0301tbyggjast !"}]